Medaljen er hjemme. Christinna Pedersen og Kamilla Rytter-Juhl er klar til endnu en EM-finale.

EM-finalen i badminton venter søndag klokken 12 for den nordjyske favoritdamedouble. Vinder Christinna Pedersen og Kamilla Rytter-Juhl over de bulgarske søstre Gabriela Stoeva og Stefani Stoeva, kan de kalde sig europæiske mestre for fjerde gang i træk. Den nordjyske damedouble indtager lige nu pladsen som nummer to på verdensranglisten, mens Stoeva-søstrene ligger nummer 13. Ud over finalen i damedouble skal Christinna Pedersen også spille finale i mixeddouble sammen med makkeren Joachim Fischer.